Document ID: 31993R2918

ΚΑΝΟΝΙΣΜΟΣ (ΕΟΚ) αριθ. 2918/93 ΤΗΣ ΕΠΙΤΡΟΠΗΣ της 22ας Οκτωβρίου 1993 για την τροποποίηση του κανονισμού (ΕΟΚ) αριθ. 3076/78 περί εισαγωγών λυκίσκου προελεύσεως τρίτων χωρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως αγοράς στον τομέα του λυκίσκου (1), όπως τροποποιήθηκε τελευταία από τον κανονισμό (ΕΟΚ) αριθ. 3124/92 (2), και ιδίως το άρθρο 5 παράγραφος 3,
Εκτιμώντας:
ότι, στην περίπτωση του εισαγόμενου λυκίσκου, που δεν πληροί τις ελάχιστες απαιτήσεις εμπορίας που αναφέρονται στο παράρτημα του κανονισμού (ΕΟΚ) αριθ. 890/78 της Επιτροπής της 28ης Απριλίου 1978 περί των λεπτομερειών πιστοποιήσεως του λυκίσκου (3), όπως τροποποιήθηκε τελευταία από τον κανονισμό (ΕΟΚ) αριθ. 2265/91 (4), οι όροι «να τεθούν σε κυκλοφορία» που αναφέρονται στο άρθρο 7α δεύτερο εδάφιο του κανονισμού (ΕΟΚ) αριθ. 3076/78 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 717/93 (6), θα μπορούσαν να δημιουργήσουν δυσχέρειες για τις εθνικές διοικήσεις επειδή οι έλεγχοι ποιότητας διενεργούνται στο σημείο προορισμού και όχι στο σημείο εισόδου, δηλαδή, μετά την ολοκλήρωση των διατυπώσεων εκτελωνισμού 7 ότι, τότε, ο εισαχθείς λυκίσκος έχει ήδη αποτελέσει το αντικείμενο προσμείξεων με λυκίσκο κοινοτικής παραγωγής, πράγμα που δεν επιτρέπει πλέον την ανίχνευση της καταγωγής του και την προσφυγή σε ανάκληση της διαδικασίας εκτελωνισμού 7 ότι, συνεπώς, πρέπει να τροποποιηθεί το άρθρο 7α δεύτερο εδάφιο του κανονισμού (ΕΟΚ) αριθ. 3076/78 περί εισαγωγών λυκίσκου προελεύσεως τρίτων χωρών 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λυκίσκου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 7α δεύτερο εδάφιο του κανονισμού (ΕΟΚ) αριθ. 3076/78 αντικαθίσταται από το ακόλουθο κείμενο:
«Εάν οι αρμόδιες αρχές των κρατών μελών διαπιστώνουν ότι τα εξετασθέντα δείγματα δεν ανταποκρίνονται στις προαναφερόμενες ελάχιστες απαιτήσεις εμπορίας, οι αντίστοιχες παρτίδες δεν μπορούν να τεθούν σε εμπορία εντός της Κοινότητας.»
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Οκτωβρίου 1993.

Labels: 3
17
5